ห่วงภาษีสุราใหม่ ทำเบียร์ราคาพุ่ง ซด40ดีกรีแทน
สสส.กังวลอัตราภาษีสุราใหม่ จะบังคับใช้วันที่ 16 ก.ย.นี้ ทำคนไทยดื่ม “เหล้าขาว” เพิ่มขึ้น
3 ก.ย. 2560

สสส.กังวลอัตราภาษีสุราใหม่ จะบังคับใช้วันที่ 16 ก.ย.นี้ ทำคนไทยดื่ม “เหล้าขาว” เพิ่มขึ้นนายสุปรีดา อดุลยานนท์ ผู้จัดการสำนักงานกองทุนสนับสนุนการเสริมสร้างสุขภาพ (สสส.) เปิดเผยว่า กรณีกระทรวงการคลังเตรียมออกกฎกระทรวงว่าด้วยภาษีสรรพสามิต กำหนดอัตราภาษีสุราและยาสูบ ที่จะมีผลบังคับวันที่ 16 ก.ย.นี้ หลังแก้ไขกฎหมายใหม่กรมสรรพสามิต เปลี่ยนจากการคำนวณภาษีจากราคาต้นทุนไปเป็นอัตราขายปลีก ซึ่งอัตราขายปลีกจะทำให้จัดเก็บภาษีได้สูงกว่า และจะสะท้อนการขายจริง วัตถุประสงค์คงเพื่อจะปรับอะไรบางอย่างที่ไม่เสมอภาคกันของเครื่องดื่มแอลกอฮอล์แต่ละชนิดนายสุปรีดา กล่าวว่า กรณีที่มีการกำหนดเพดานภาษีของสุรา หรือเหล้าที่ต่ำกว่าเบียร์ คงกล่าวไม่ได้ว่าเก็บอะไรสูงกว่ากัน เพราะเป็นการคำนวณจากเปอร์เซ็นต์แอลกอฮอล์หรือดีกรีที่ต่างกัน โดยที่ผ่านมาเบียร์มักจะถูกเก็บตามราคาขาย เหล้ามักจะเก็บตามอัตราแอลกอฮอล์ทั้งนี้ ต้องยอมรับว่า เพดานภาษีใหม่จะส่งผลต่อราคาขายเหล้าและเบียร์ที่ไม่แตกต่างกันมากนัก และมีผลต่อการตัดสินใจซื้อของผู้บริโภค เช่น สุราพื้นบ้าน หรือเหล้าขาวเก็บต่ำกว่าเบียร์ ทำให้เกิดความไม่เท่าเทียมกัน หรือเมื่อเทียบดีกรีแล้ว ผู้ดื่มแอลกอฮอล์อาจจะหันไปบริโภคสุราหรือเหล้าขาวมากกว่าเบียร์ที่มีดีกรีน้อยกว่าอย่างไรก็ตาม มีผู้ดื่มสุราบางส่วนปรับพฤติกรรมการบริโภคจากเหล้าขาวมาเป็นเบียร์มากขึ้น การกำหนดอัตราภาษีใหม่ที่เบียร์จะถูกจัดเก็บภาษีมากกว่าเหล้าขาว ทำให้ราคาต่อดีกรีจะต่างกันมาก อาจมีส่วนจูงใจให้กลับมาบริโภคเหล้าขาวมากขึ้น